
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KARŠČIAVIMO KLINIKOS PASKYRIMO

2020 m. kovo 30  d.  Nr. -
Šakiai

Vadovaudamasis Lietuvos Respublikos vietos savivaldos 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, atsižvelgdamas į Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašą, patvirtintą Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“ (toliau – Aprašas), ir reaguodamas į ekstremalią situaciją šalyje dėl COVID-19 ligos (koronaviruso infekcijos):
1. P a s k i r i u:
1.1. VšĮ Šakių pirminės asmens sveikatos priežiūros centrą – įstaiga, teikiančia ambulatorines asmens sveikatos priežiūros paslaugas viršutinių kvėpavimo takų infekcijos simptomų turintiems pacientams (toliau – Karščiavimo klinika);
[bookmark: _GoBack]1.2. VšĮ Šakių pirminės asmens sveikatos priežiūros centro laikinąją vyriausiąją gydytoją Ligitą Armonavičienę – Karščiavimo klinikos vadovu.
2. N u r o d a u viešųjų Šakių rajono savivaldybės asmens sveikatos priežiūros įstaigų –   
VšĮ Šakių ligoninės, VšĮ  Šakių  pirminės asmens sveikatos priežiūros centro, VšĮ Kudirkos Naumiesčio PSPC, VšĮ Gelgaudiškio ambulatorijos, VšĮ Kidulių ambulatorijos, VšĮ Lekėčių ambulatorijos, VšĮ Lukšių ambulatorijos, VšĮ Panemunių ambulatorijos, VšĮ Griškabūdžio ambulatorijos  vadovams paskirti darbuotojus į Karščiavimo kliniką, darbo veiklą suderinus su Karščiavimo klinikos vadovu.
3. P a v e d u  Šakių rajono savivaldybės administracijos Bendrųjų reikalų skyriaus vyriausiąją specialistę Rimutę Grušienę šį įsakymą paskelbti savivaldybės interneto svetainėje.
Šis sprendimas per vieną mėnesį nuo sprendimo  įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius 	Dainius Grincevičius


Parengė		
Rajono savivaldybės administracijos vyriausioji specialistė (savivaldybės gydytoja)

